А към Регламент (ЕО) No 474/2006 бяха включени въздушни превозвачи от Киргизстан.
 (34)
 На 25 ноември 2020 г., по искане на Киргизстан и като част от дейностите по непрекъснато наблюдение, Комисията, Агенцията и представителите на Агенцията за гражданско въздухоплаване на Киргизката република (CAA KG) проведоха техническа среща, по време на която CAA KG направи изчерпателен преглед на своята организация и функции, включително основните принципи за осъществяване на надзор върху безопасността. Друга информация, предоставена от CAA KG, включваше свързаните с персонала предизвикателства, пред които е изправена, преглед на законодателната рамка на Киргизстан и стратегическия ѝ подход към техническото развитие в контекста на изграждането на капацитет в областта на авиационната безопасност. Агенцията също така предостави актуализирана информация по отношение на списъка на притежателите на САО и на регистрираните въздухоплавателни средства.
 (35)
 Освен това на 14 декември 2020 г., като последващо действие след техническата среща на 25 ноември 2020 г., CAA KG информира Комисията, че въздушните превозвачи Heli Sky (САО No 47), Valor Air (САО No 07), AeroStan (САО No 08), KAP.KG Aircompany (САО No 52) и FlySky Airlines (САО No 53) притежават активно САО. Тъй като CAA KG не е доказала, че има достатъчна способност да прилага съответните стандарти за безопасност и да осигурява тяхното правоприлагане, издаването на САО на посочените нови въздушни превозвачи не гарантира в достатъчна степен спазването на международните стандарти за безопасност.
 (36)
 В съответствие с общите критерии, определени в приложението към Регламент (ЕО) No 2111/2005, Комисията счита, че списъкът на въздушните превозвачи от Киргизстан, които са предмет на оперативна забрана в границите на Съюза, следва да бъде изменен, за да включи въздушните превозвачи AeroStan, FlySky Airlines, Heli Sky,
 KAP.KG Aircompany и Valor Air в приложение А към Регламент (ЕО) No 474/2006.
 (37)
 В съответствие с Регламент (ЕС) No 965/2012 държавите членки следва да продължат да следят дали въздушните превозвачи, сертифицирани в Киргизстан, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 Въздушни превозвачи от Молдова
 (38)
 През април 2019 г. с Регламент за изпълнение (ЕС) 2019/618 на Комисията (10) в приложение А към Регламент (ЕО) No 474/2006 бяха включени всички въздушни превозвачи от Молдова, с изключение на Air Moldova, Fly One и Aerotranscargo.
 (39)
 С писмо от 2 март 2021 г. Органът за гражданско въздухоплаване на Молдова (CAAM) предостави информация и цялостна актуализация на плана за коригиращи действия в отговор на забележките и препоръките от посещението на Съюза за оценка на място през февруари 2019 г.
 (40)
 След като разгледа получената информация и документация, Комисията счита, че обясненията, предоставени относно плана за коригиращи действия, са добре структурирани и адекватни.
 (41)
 На 25 март 2021 г. — по искане на Молдова и като част от дейностите по непрекъснато наблюдение, Комисията, Агенцията, държавите членки и представителите на CAAM проведоха техническа среща, по време на която CAAM направи обстоен преглед на своята организация и дейност, включително основните принципи за осъществяване на надзор върху безопасността. Друга информация, предоставена от CAAM, включваше актуализиран преглед на развитието и актуалното състояние на техния план за коригиращи